पाठ 23
येशू आंधळेपणा बरा करतो
शिक्षक मार्गदर्शिका  ·  पाहा, ऐका आणि जगा – पुस्तक 6: येशू शिक्षक आणि बरे करणारा
	उद्देश
	येशूने आंधळ्या लोकांना बरे केले हे मुलांना शिकवणे. येशू आपला आत्मिक आंधळेपणाही बरा करू शकतो, म्हणजे आपण देवाला ओळखू शकू.

	शास्त्रवाचन
	मार्क 8:22-26

	पाठांतर वचन
	स्तोत्र 123:2
आमचे डोळे आमचा देव परमेश्वर याच्याकडे लागले आहेत …



	टीप: शिक्षकांसाठी टीप: मार्क 8:14-21 मध्ये शिष्य आपल्या शब्दांतून दाखवतात की येशू त्यांना जो आत्मिक धडा शिकवू पाहत आहे तो त्यांना खरोखर समजत नाही. त्यांची मने लहान लहान समस्यांनी भरलेली आहेत. म्हणून येशू एका आंधळ्याला बरे करून शिष्यांना दाखवतो की तेही आंधळे आहेत, फक्त आत्मिकदृष्ट्या.



पाठाचे सादरीकरण
सुरुवात
मोठ्या मुलांपैकी दोघांना वर्गासमोर यायला सांगा. मग त्यांनी डोळे घट्ट मिटावेत म्हणजे त्यांना दिसणार नाही. शक्य असल्यास त्यांच्या डोळ्यांवर रुमाल किंवा कापडाची पट्टी बांधा. त्यांना डोळे मिटलेले असतानाच आपल्या जागी परत जायला सांगा. ते आपल्या जागी बसल्यावर इतर मुलांना त्या प्रसंगाविषयी काही प्रश्न विचारा, उदा.: त्या दोन “आंधळ्यांना” आपल्या जागी परत जाणे सोपे वाटले का? त्यांना वाट शोधण्यासाठी हातांचा वापर करावा लागला का?
पाठातील मुख्य मुद्दे
	1.येशू अनेक आंधळ्या लोकांना भेटला आणि त्याने त्यांना मदत केली. एके दिवशी काही लोकांनी आणखी एका आंधळ्याला त्याच्याकडे आणले (मार्क 8:22).
	2.येशू त्या माणसाला गावाबाहेर घेऊन गेला. गोंगाटाच्या गर्दीत असणे आंधळ्या माणसाला गोंधळून टाकणारे वाटले असते. येशूने त्या माणसाला बरे केले. येशूने काय केले त्याचे वर्णन करा (8:23).
	3.त्या माणसाला दिसू लागले, पण फारसे स्पष्ट नाही (8:24).
	4.येशूने पुन्हा त्या माणसाच्या डोळ्यांना स्पर्श केला.
चित्र 23 दाखवा. या चित्रात आंधळा माणूस अतिशय आनंदी दिसतो आहे. कारण आता त्याला स्पष्ट दिसते आहे (8:25)!
कथेला आपला प्रतिसाद
या गोष्टीत जवळजवळ प्रत्येक वचनात स्पर्श करण्याची कृती दिसते. आंधळ्यांसाठी स्पर्श महत्त्वाचा असतो, कारण त्यांना दिसत नाही. आपण म्हणतो की ते आपल्या हातांचा “डोळे” म्हणून वापर करतात.
येशूने त्या दिवशी आंधळ्या माणसाला नेले तसे आपल्याला तो असे ठिकाणी नेऊ इच्छितो जिथून आपण त्याला पाहू शकू. पण दुष्टाची इच्छा आहे की आपण आत्मिकदृष्ट्या आंधळे राहावे. येशू आपल्याला हे पाहायला आणि समजायला लावू शकतो की तो देवाचा पुत्र आहे, जो आपल्यावर प्रेम करतो म्हणून आपल्यासाठी मरण पावला. आपण अंधारात राहावे असे त्याला वाटत नाही - आपण प्रकाश पाहावा अशी त्याची इच्छा आहे.
पाठांतर वचन पक्के करा

